Han var den første ubåtkommandør som senket et fiendtlig skip med et torpedoskudd. Det skjedde 5. september 1914 da han patruljerte kysten øst for Skottland. Der traff han den lette krysseren HMS «Pathfinder», som på grunn av lite kull bare holdt fem knops fart. Torpedoen traff «Pathfinder» bak på et upansret sted like ved et ammunisjonslager, som eksploderte, så skipet sank på få minutter. 259 personer omkom, bare 11 ble reddet.